જોકે ‘વ્હીસલબ્લોઅર પ્રોટેક્શન એકટ,૨૦૧૪’, લોકસભામાં પસાર થઇ ચુક્યો છે આમછતાં, તેનું ક્રિયાન્વયન હજીસુધી શક્ય બન્યું નથી. ૨૦૧૫માં, નરેન્દ્ર મોદીની સરકારે આ કાયદાનું સુધારેલું વર્ઝન જાહેર કર્યું જેમાં એના નોંધપાત્ર પ્રોવીઝનોને નબળા કરી દેવાયા છે. ભ્રષ્ટાચારની સામે લડવાની અને આ માટે મુખબીરોની ભૂમિકાની અગત્યતાની વાતો સરકાર વારંવાર કરતી રહી છે તે જોતા આ વાત આશ્ચર્યજનક છે. ૨૦૧૫માં, રાજ્યકક્ષાના નાણામંત્રી જયંત સિન્હાએ જણાવ્યું હતુકે મુખબીરો દ્વારા આપવામાં આવેલ માહિતીઓના આધારે સરકાર કાળા નાણાની સમસ્યાનો નિવેડો લાવશે.